สโมสรฟุตบอลโปลิศ เทโร
สโมสรฟุตบอลโปลิศ เทโรเริ่มก่อตั้งเมื่อปี พ.ศ. 2535 โดย นายวรวีร์ มะกูดี ในชื่อ โรงเรียนศาสนวิทยา ซึ่งเป็นโรงเรียน ในเขตหนองจอก กรุงเทพมหานคร และได้ส่งเข้าแข่งขัน ฟุตบอลถ้วยพระราชทาน ง ซึ่งสโมสรทำผลงานได้ดี จนเลื่อนชั้นขึ้นมาเล่นใน ถ้วยพระราชทาน ค ในปี พ.ศ. 2536 และ ถ้วยพระราชทาน ข ในปี พ.ศ. 2537
รณชัย รังสิโย
ฤดูกาล 2554 รณชัย รังสิโย ย้ายมาเล่นให้กับบีอีซี เทโรศาสน ภายใต้การคุมทีมของปีเตอร์ บัตเลอร์ โค้ชชาวอังกฤษ ได้รับเบอร์เสื้อหมายเลข 9 และลงสนามให้สโมสรเป็นนัดแรก ในการแข่งขันไทยพรีเมียร์ลีก เมื่อวันที่ 12 กุมภาพันธ์ พ.ศ. 2554 นัดที่เปิดบ้านแพ้สโมสรบุรีรัมย์-พีอีเอ ไป 1-2 ที่สนามเทพหัสดิน โดยเป็นตัวสำรองที่ถูกส่งลงมาในครึ่งหลัง 
และมายิงประตูแรกให้บีอีซี เทโรศาสน ได้ในการแข่งขันไทยพรีเมียร์ลีก วันที่ 26 กุมภาพันธ์ พ.ศ. 2554 นัดที่บุกมาชนะสโมสรทีทีเอ็ม เอฟซี-พิจิตร 2-1 ที่สนามพิจิตร สเตเดี้ยม